 Ugu horeyn Maayarka caasimadda Hargeysa Soltelko ayaa sheegay in xilli roobaadka loo baahan yahay in nadaafadda la ilaaliyo, isla markaana biyo mareenadda laga ilaaliyo wax qashin ah in lagu shubo iyo qofkii ku shuba oo ganaax la saari doono, sidoo kale, waxa uu ka hadlay qodobo muhiim ah oo saamaynaya qaybaha kala duwan ee caasimadda, waxaanu hadalkiisa ku bilaabay Shacabka waxaan ogaysiinayaa inagoo galnay xilli roobaadkii waa in qashinka laga ilaaliyaa meelaha biyo mareenadda si aanu caafimaadka bulshadda u waxyeelin, iyadoo shirkadaha qashinka iyo shaqaalaha dawlada hoose ku hawlan yihiin qashinadii dadku hore u dhigeen, maanta wixii ka dambeeya waxa la ganaaxi doonna qofkii lagu qabto isagoo qashinka meel aan loogu talogalin ku shubaya. 